stanford-oval/wikipedia huggingface dataset:
ג'ימי אוסו

| --- | --- |

ג'ימי אוסו, 2024
 לידה:  22 באוגוסט 1985 (בן 39) סן פרנסיסקו, קליפורניה, ארצות הברית
 שם במה:  ג'ימי אוסו ג'ון פאטו ג'ונתן פאטו
 משקל:  114 ק"ג
 גובה:  1.91 מטר
 לאום:  אמריקאי
 קריירה מקצוענית:  8 ביוני 2007 – הווה (17 שנים)
 מאמנים:  ריקישי Wild Samoan Training Center Florida Championship Wrestling
 ליגות:  WWE
 מידע אישי
 בן או בת זוג:  נעמי (16 בינואר 2014–?) 
 מספר צאצאים:  2 
 
ג'ונתן סולופה פאטו (באנגלית: Jonathan Solofa Fatu; נולד ב-22 באוגוסט 1985) הידוע יותר בשם הבמה שלו, ג'ימי אוסו הוא מתאבק אמריקאי, המופיע בארגון ההיאבקות WWE, בתוכנית סמאקדאון. הוא חלק ממשפחת אנואי המפורסמת המכילה מתאבקים בעל שורשים סמואנים.
פאטו התאמן מאז ילדותו תחת הדרכתו של אביו וחבר היכל התהילה של ה-WWE, ריקישי, כשערך את הבכורה שלו בענף במסגרת ליגת הפיתוח דאז של הארגון, Florida Championship Wrestling‏ (FCW) בשנת 2010 תחת שם הבמה ג'ונתן פאטו לצד אחיו התאום, ג'יי, כצמד שנודע בשם האוסוס, ובו הם היו אלופי הזוגות של FCW. הם קודמו לרוסטר הראשי של ה-WWE כבר באותה השנה. במהלך שהותם ברוסטר הראשי, הם נוהלו על ידי בת דודתם, טמינה סנוקה ואשתו של ג'ימי, נעמי.
במהלך היותו חלק מצמד האוסוס, פאטו היה שותף לתקופת הכהונה הארוכה ביותר בהיסטוריה של ה-WWE, כשהחזיק במשך 622 ימים באליפות הזוגות של סמאקדאון ביחד עם אחיו, הישג שהושג במהלך תקופת הכהונה החמישית שלהם. הם שמונה פעמים אלופי הזוגות של ה-WWE, כשהוסיפו לאמתחתם שלוש זכיות נוספות באליפות הזוגות של Raw. בנוסף, הם זכו פעמיים בקטגוריית צמד השנה מטעם פרסי הסלאמי של ה-WWE בשנת 2014 ו-2015. הם הראשונים שזכו באליפות הזוגות של Raw ושל סמאקדאון והחזיקו בתארים אלה כחלק מאליפות הזוגות הבלתי מעורערת של ה-WWE.
ביוגרפיה

פאטו נולד בסן פרנסיסקו, קליפורניה ב-22 באוגוסט 1985, תשע דקות לפני אחיו התאום, ג'ושועה סמואל, להורים טאליסואה פיואוואי והמתאבק סולופה פאטו ג'וניור הידוע יותר בשם הבמה, ריקישי. הוא ממוצא סמואני ונצר למשפחת אנואי, שושלת של מתאבקים סמואנים. הוא למד בבית ספר התיכון אסקמביה שבפלורידה, שם שיחק פוטבול תחרותי. הוא המשיך את הקריירה שלו בענף באוניברסיטת מזרח אלבמה ושיחק בעמדת הליינבקר בעונת 2003.
חיים אישיים

פאטו הוא ממוצא סמואני. הוא הבן של חבר היכל התהילה של ה-WWE, סולופה פאטו ג'וניור (ריקישי), אחיו התאום של ג'ושועה פאטו (ג'יי אוסו) ואחיו של ספה פאטו (סולו סיקואה), בנוסף הוא חלק ממשפחת אנואי: דודנים מדרגה ראשונה הם מתאבקי ה-WWE לשעבר, אפא אנואי ג'וניור (מאנו), סמואלה אנואי (סאמו), מאט אנואי (רוזי), ג'ו אנואי (רומן ריינס), שון מלוטה, חבר היכל התהילה של ה-WWE, רודני אנואי (יוקוזונה), לויד אנואי (אל. איי. סמות') וג'ייקוב פאטו. הוא האחיין של סם פאטו (הטונגה קיד), אדי פאטו (אומאגה) וחברי היכל התהילה של ה-WWE, אפא וסיקה אנואי. בנוסף, הוא בעל יחסי קירבה של אחים בין רוורנד אמיטוואנאי אנואי, פיתה (פיטר) מאיביה, ג'יימס (ג'ימי) סנוקה, ג'יימס רייהר-סנוקה (דיוס), שרונה סנוקה פולמלו (טמינה סנוקה) ודוויין ג'ונסון (דה רוק). שם הבמה שלו "אוסו" פירושו "אח" בשפה הסמואנית. בין השנים 2011 ל-2016, הוא ואחיו ביצעו את ריקוד המלחמה הסמואני המסורתי, סיווה טאו, לפני הקרבות שלהם.
הוא נישא לטריניטי מקריי, הידועה יותר בשם הבמה שלה, נעמי ב-16 בינואר 2014.
בעיות משפטיות

פאטו נעצר ב-29 בספטמבר 2011 בגין נהיגה בשכרות במחוז הילסבורו, פלורידה. כתוצאה מכך, הוא הורשע ונשלח לתקופת מבחן. ב-13 במרץ 2013, פאטו נעצר על הפרת תקופת המבחן לאחר שנהג עם רישיון שפג תוקפו.
ב-14 בפברואר 2019, פאטו נעצר בדטרויט, מישיגן בעקבות סכסוך עם שוטרים, כאשר הוא, ג'ושועה ורכב ההשכרה של טריניטי נעצרו, כשנסעו בדרך הלא נכונה בכביש חד סטרי. במשטרה טוענים שכאשר הם התקרבו לרכב, הם יכלו להריח אלכוהול מבפנים. לאחר מכן, ביקשו השוטרים שטריניטי, הנהגת, לצאת מהרכב כדי שיוכלו לדבר איתה. השוטרים טענו אז שג'ונתן פאטו, בן זוגה של טריניטי, יצא מהרכב בזמן שהשוטרים דיברו עם טריניטי והסיר את חולצתו ואז המשיך ללכת לעבר השוטרים, מה שגרם לאחד השוטרים לשלוף את הטייזר שלו. אולם, המצב נרגע במהירות ופאטו נעצר והואשם בהפרת סדר ושיבוש מהלכי משפט. במרץ 2019, נחשף כי עורך דינו של פאטו ערך עסקת טיעון עם התובעים, ולפי תנאי ההסכם, פאטו לא הגיש תלונה על הפרעה לעובד ממשלתי והוא חויב לשלם קנס בסך 450 דולר.
בשעות הבוקר המוקדמות של ה-25 ביולי 2019, פאטו נעצר פעם נוספת בגין נהיגה בשכרות, הפעם בפנסקולה, פלורידה. פאטו שוחרר מאוחר יותר בערבות של אלף דולר והיה אמור להופיע בבית המשפט ב-15 באוגוסט. הוא נמצא לא אשם על ידי חבר המושבעים במחוז אסקמביה באישומי נהיגה בשכרות במשפט שהסתיים ב-18 בדצמבר 2019.
ב-5 ביולי 2021, פאטו נעצר לאחר שנסע באור אדום, כשלאחר מכן מכשיר הינשוף הראה רמת אלכוהול גבוהה בדמו, כזאת הגבוהה יותר מהמגבלה החוקית בפלורידה. פאטו הועמד לדין בגין נהיגה בשכרות ובמהירות מופרזת וחצייה באור אדום.
לאור אישומים במקרים נוספים ביחד עם אחיו התאום, ג'ונתן, ג'ושועה ואחיו הורחקו מכניסה לקנדה, אף על פי שהותרה להם כניסה מיוחדת למדינה עבור האירוע תא ההדחות בשנת 2023.
אליפויות והישגים

הישגים ברשת הטלוויזיה CBS Sports
צמד השנה (2018)  - עם ג'ימי אוסו
הישגים בערוץ הספורט ESPN
העלילה הטובה ביותר של השנה (2022)  - כחלק מקבוצת הבלודליין וסמי זיין
צמד השנה (2022)  - עם ג'ימי אוסו
הישגים בארגון ההיאבקות Florida Championship Wrestling – FCW
אליפות הזוגות של FCW (פעם אחת)  - עם ג'יי אוסו
הישגים במגזין New York Post
העלילה הטובה ביותר של השנה (2022)  - כחלק מקבוצת הבלודליין וסמי זיין
הישגים במגזין Rolling Stone
צמד השנה (2017)  - עם ג'יי אוסו
הישגים במגזין ההיאבקות Pro Wrestling Illustrated – PWI
קבוצת השנה (2022)  - עם הבלודליין
צמד השנה (2014)  - עם ג'יי אוסו
PWI דירג אותו במקום ה-25 מתוך 500 המתאבקים הטובים ביותר לשנת 2014
PWI דירג אותו במקום ה-1 מתוך 50 הצמדים הטובים ביותר לשנת 2022  - עם ג'יי אוסו
הישגים במגזין ההיאבקות Wrestling Observer Newsletter – WON
פיוד השנה (2023)  - כחלק מקבוצת הבלודליין מול קווין אואנס וסמי זיין
הישגים בארגון ההיאבקות World Wrestling Entertainment – WWE
אליפות הזוגות של Raw‏ (3 פעמים)  - עם ג'יי אוסו
אליפות הזוגות של סמאקדאון (5 פעמים)  - עם ג'יי אוסו
פרסי הסלאמי (פעמיים)
צמד השנה (2014, 2015)  - עם ג'יי אוסו
הערות שוליים

↑  כוכבת סדרת הריאליטי Total Divas, טריניטי מקריי וג'ונתן פאטו נשואים
↑  מתאבק ה-WWE, ג'ימי אוסו נעצר בגין נהיגה בשכרות בפלורידה
↑  מתאבק ה-WWE נמצא לא אשם באישומי נהיגה בשכרות
↑  ג'ימי אוסו נעצר פעם נוספת על נהיגה בשכרות
↑  האוסוס לא צפויים לטוס לקנדה לקראת אירוע תא ההדחות
| אלופי הזוגות של Raw |
| --- | --- | --- |
| 2000 | כריס בנואה וקורט אנגל • אדג' וריי מיסטריו • לוס גררוס (צ'אבו גררו ואדי גררו) • Team Angle/The World's Greatest Tag Team (צ'ארלי האס ושלטון בנג'מין) • אדי גררו וטאג'ירי • האחים באשהם (דני באשהם ודאג באשהם) • ריקישי וסקוטי 2 הוטי • צ'ארלי האס וריקו • הדאדלי בויז (באבא ריי דאדלי ודי-בון דאדלי) • בילי קידמן ופול לונדון • קנזו סוזוקי ורנה דופרי • ריי מיסטריו ורוב ואן דאם • אדי גררו וריי מיסטריו • MNM (ג'ואי מרקורי וג'וני נייטרו) • הלגיון אוף דום (אנימל והיינדרייך) • בטיסטה וריי מיסטריו • פול לונדון ובריאן קנדריק • דיוס ודומינו • מאט הארדי ומונטל וונטביוס פורטר • ג'ון מוריסון והמיז • קורט הוקינס וזאק ריידר • הקולונס (קרליטו ופרימו) • אדג' וכריס ג'ריקו • ג'רי-שואו (ביג שואו וכריס ג'ריקו) • D-Generation X (שון מייקלס וטריפל H) |  |
| 2010 | שואומיז (ביג שואו והמיז) • שושלת הארט (דייבי הארת' סמית וטייסון קיד) • קודי רודס ודרו מקינטייר • הנקסוס (דייוויד אוטונגה וג'ון סינה) • הנקסוס/The Corre (הית' סלייטר וג'סטין גבריאל) • סנטינו מארלה וולדימיר קוזלוב • ג'ון סינה והמיז • ביג שואו וקיין • הנקסוס (דייוויד אוטונגה ומייקל מקגיליקטי) • Air Boom (אוון בורן וקופי קינגסטון) • פרימו ואפיקו • קופי קינגסטון ו-R-טרות' • Team Hell No (דניאל בריאן וקיין) • השילד (רומן ריינס וסת' רולינס) • גולד & סטארדאסט (קודי רודס/סטארדאסט וגולדאסט) • הניו אייג' אאוטלוס (בילי גאן ורוד דוג) • האוסוס (ג'יי אוסו וג'ימי אוסו) • דמיאן מיזדאו והמיז • טייסון קיד וסזארו • הניו דיי (ביג אי, קופי קינגסטון ואקסבייר וודס) • הפריים טיים פליירס (דארן יאנג וטייטוס אוניל) • סזארו ושיימוס • גאלוס ואנדרסון (לוק גאלוס וקארל אנדרסון) • ההארדי בויז (ג'ף הארדי ומאט הארדי) • דין אמברוז וסת' רולינס • ג'ייסון ג'ורדן וסת' רולינס • ברון סטרומן וניקולאס • בריי וויאט ומאט הארדי • The B-Team (בו דאלאס וקורטיס אקסל) • דולף זיגלר ודרו מקינטייר • AOP (אקאם ורזאר) • בובי רוד וצ'אד גייבל • הריבייבל (דאש ויילדר וסקוט דוסון) • ברון סטרומן וסת' רולינס • דולף זיגלר ורוברט רוד • The Viking Raiders (אריק ואיבר) |  |
| 2020 | מרפי וסת' רולינס • הסטריט פרופיטס (אנג'לו דוקינס ומונטז פורד) • הניו דיי (קופי קינגסטון ואקסבייר וודס) • The Hurt Business (סדריק אלכסנדר ושלטון בנג'מין) • AJ סטיילס ואומוס • RK-Bro (רנדי אורטון ורידל) • אקדמיית אלפא (צ'אד גייבל ואוטיס) • סמי זיין וקווין אואנס • The Judgment Day (פין באלור ודמיאן פריסט) • קודי רודס וג'יי אוסו • Awesome Truth (המיז ו-R-טרות') • The Judgment Day (פין באלור ו-JD מקדונה) (נוכחיים) |  |
ג'ימי אוסו הוא 8 פעמים אלוף הזוגות ב-WWE
רסנטימנט

פרידריך ניטשה (1862) ההוגה המזוהה ביותר עם מושג הרסנטימנט.
רסנטימנט (בצרפתית: Ressentiment) הוא מושג בפילוסופיה ובפסיכולוגיה המשמש לתיאור צורות מסוימות של טינה, עוינות, או נקמה. המושג זכה להתייחסות מצד הוגים שונים, כשהבולט שבהם היה פרידריך ניטשה שעשה בו שימוש נרחב בחקירותיו אודות תולדות המוסריות בספרו לגנאלוגיה של המוסר ובכתבים נוספים, וכחלק מהתיאור של "מוסר העבדים" ושל "הרצון לעוצמה".
באופן כללי, ניתן להגדיר רסנטימנט כתחושת עוינות המכוונת כלפי אובייקט שאדם מזהה כגורם לתסכולו, כלומר האשמת גורם חיצוני בתסכול שלו שמולו הוא לכאורה חסר אונים. בכך, נוצר תסביך נחיתות, תחושה של חולשה ואף קנאה לעומת ה"גורם החיצוני" שיוצר את התסכל, ובכך מתכוננת מערכת ערכים דוחה או מצדיקה, או מוסריות, שתוקפת או מכחישה את מקור התסכול של האדם. מערכת ערכים זו משמשת אז כאמצעי להצדיק את החולשות של עצמך על ידי זיהוי מקור הקנאה כנחות אובייקטיבי, ומשמשת כמנגנון הגנה שמונע מהאדם המתמרמר להתייחס ולהתגבר על חוסר הביטחון והפגמים שלו.
שימושים במונח > בהגותו של פרידריך ניטשה

המושג זכה לפופולריות בעיקר בשל כתביו של פרידריך ניטשה, שהשתמש בו כדי להסביר את המקור להיווצרות הדיכטומיה בין סיווג הערכים ל"טוב ורע"' (Gut und Böse), המאוחרת לחלוקה המוקדמת יותר ל"טוב וגרוע" (Gut und Schlecht).
בעיית המקור האחר של "הטוב", הטוב כפי שהגוהו אנשי הרסנטימנט, תובעת את סיכומה – אין תימה כמובן שהגדיים רוגזים על עופות־הטרף הגדולים: אך אין זו עדיין סיבה מספקת להרשיע עופות־טרף גדולים על שהם חוטפים גדיים קטנים. וכאשר גדיים אלה קובעים בינם לבין עצמם: "עופות־טרף אלה רשעים הם וכל הממעט לטרוף ושייך אל הסוג ההפוך, משמע גדי הוא, הרי זה משובח ו'טוב, טוב' ייאמר עליו – טוב הוא?" – אין כמובן לטעון נגד ביסוס כזה של אידאל, גם אם עופות־הטרף היו מטילים בו מבטים מלגלגים במקצת ושמא אף אמרו בלבם "לא, איננו רוגזים חלילה על הגדיים הטובים ההם, אדרבא, אנו אף אוהבים אותם, וכי יש דבר טעים יותר מאשר גדי רך כזה?".
עבור ניטשה, רסנטימנט הוא השלכה מחודשת של הכאב המלווה בתחושת הנחיתות או הכישלון העצמי כלפי שעיר לעזאזל חיצוני. האגו מייצר אשליה של אויב, סיבה שאפשר "להאשים אותה" בנחיתות או כישלון של עצמכם. לפיכך, אדם לא סוכל על ידי כישלון בעצמו, אלא על ידי מושא של "רוע" חיצוני. ניטשה קושר את הרגש רסנטימנט בגנאלוגיה של היפוך הערכים במוסר אדונים ומוסר עבדים.
מרד העבדים בשדה המוסר פותח בכך, שהרסנטימנט עצמו הופך להיות כוח יוצר ומוליד ערכים: הוא הרסנטימנט של בני אדם שכאלה, שהתגובה הנכונה, זו שבמעש, אסורה עליהם, והם מפצים עצמם על ידי נקמה מדומיינת. בעוד שכל מוסר נאצל עולה בתרועת ניצחון מאמירת "אמן" לעצמו, מוסר עבדים מלכתחילה אומר "לאו" לכל "מה שבחוץ", לכל "אחר", לכל "זולת": ו"לאו" זה הוא המעש היוצר שלו. הפיכה זו של המבט הקובע־ערכים – הכורח בהפנייתו חוצה במקום חזרה אל המביט עצמו – הנה זה עניינו המובהק של רגש הרסנטימנט.
בין היתר, ניטשה מזהה את הרנסטימנט עם ביטויים של אנטישמיות בקרב הוגים גרמנים כמו אויגן דירינג.
ולטר קאופמן, גרס כי השימוש של ניטשה במונח בצרפתית נבע בין היתר בשל היעדר מונח מקביל ראוי בשפה הגרמנית, וטען כי היעדרות זו לבדה מהווה סיבה מספקת עבור ניטשה, ואדרבא למתרגמיו.
שימושים במונח > לפני ניטשה > מישל דה מונטן

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שימושים במונח > לפני ניטשה > סרן קירקגור

אף שהמונח מזוהה בפילוסופיה בראש ובראשונה עם ניטשה, סרן קירקגור עשה בו שימוש מוקדם יותר. בעיקר בחיבורו משנת 1846 – שני עידנים: סקירה ספרותית (אנ'). לדברי קירקגור, רסינטמנט מתרחש ב"עידן רפלקטיבי וחסר תשוקה", שבו האוכלוסייה חונקת יצירתיות ותשוקה אצל אנשים נלהבים. קירקגור טוען כי אנשים שהתנהגותם אינה תואמת את ההמונים הופכים שעירים לעזאזל ומושא ללעג על ידי ההמונים, על מנת לשמור על הסטטוס קוו ולהחדיר להמונים את תחושת העליונות שלהם.
שימושים במונח > אחרי ניטשה > מקס שלר

המונח נחקר על ידי הפנומנולוג מקס שלר במונוגרפיה שפורסמה בשנת 1912. שלר ניסה למקם את רעיונותיו של ניטשה בהקשר סוציולוגי יותר. הוא החל לשקול כיצד ערכים מתבססים בחברה והמשיך לנתח את שיתופם או דחייתם מטעמים שונים.
שימושים במונח > אחרי ניטשה > מקס ובר

בהשפעת ניתוחו של ניטשה, הסוציולוג מקס ובר דן במונחו בספרו סוציולוגיה של הדת (אנ').. בפרק העוסק בדתיות של שכבות חברתיות שונות, ויבר עורך השוואה בין הסטאטוס החברתי של היהודים עם הקטגוריה של הפריה (Pariah) על שם קאסטה של מנודים בשם Paraiyar (אנ'). השפעת הרסנטימנט על הקבוצה הדתית המדוכאת באוכלוסייה שלא מסוגלת לפעול בתוכה יוצרת מה שהוא מכנה "תיאודציות של סבל". בניגוד לקבוצה הדומיננטית באוכלוסייה המחפשת לגיטימיות לפריבילגיות שלה, הקבוצות המוחלשות מחפשות תגמול. הקבוצות החזקות עשויות לחוש רחמים כלפי החלשים, אך המוחלשים מתרעמים ורוחשים רסנטימנט.
שימושים במונח > אחרי ניטשה > ז'אן אמרי

הפילוסוף ז'אן אמרי, שניצל ממחנה ההשמדה הנאצי אושוויץ, טוען כי רסנטימנט יכולה לספק את הבסיס האמפירטיבי של מוסר חדש, בעולם של אחרי מלחמת העולם השנייה. על אף שלרסנטימנט נלוות פסיביות ותחושת נחיתות כפי שתיארן ניטשה, אמרי סבור שניתן להעריך מחדש, ונותן לו משמעות ביקורתית ואף מהפכנית. באמצעות היפוך ערכים ניטשיאני, אמרי מציג את הרסנטימנט כנקודת מוצא לחשיבה מחודשת על המוסר המבוססת על חווית הקורבן. עבורו, דרך מושג הרסנטימנט ניתן לבקר והגדיר מחדש באופן רדיקלי את המשמעות והערך של תפיסת המוסר השלטת מעבר לאשמה ולכפרה (בדומה לשאיפה הניטשאנית לעמוד "מעבר לטוב ולרע"). ההערכה מחדש של הרסנטימנט מכוונת בחלקה נגד ניטשה עצמו, אך גם נגד חברה שהתנגדותה לרסנטימנט הוא סימפטומטי ליחסה לקורבן. בנוסף, הרנסטימנט כבסיס ראשוני מאפשר לאמרי לנסח מוד של אחריות מוסרית שהוא מתארו כאל-זמני או א-סנכרוני.
שימושים במונח > אחרי ניטשה > ולדימיר ינקלביץ

הפילוסוף והמוזיקולוג היהודי ולדימיר ינקלביץ, בדומה לז'אן אמרי, רואה ברסנטימנט פוטנציאל מוסרי. הוא סבור ש"עוצמת החלש" שמתבטאת ברסנטימנט יכולה לשמש לתרעומת מוצדקת על העוולות המוסריות של זמנו. לפי הפילוסופיה של ולדימיר ינקלביץ', תחושת הרסנטימנט מייצגת את האחיזה הרגשית בטענה לצדק, והיא מהווה תנאי מוקדם לסליחה. התרעמות עומדת בראש ובראשונה על נאמנות לערכים ולייחודיות של חיים אבודים ופגועים. הסליחה, לפי ינקלביץ', מאופיינת במעשה האתי האולטימטיבי של התנהגות כלפי המבצע כאילו הוא או היא מעולם לא ביצעו את הפעולה -  רעיון שנוי במחלוקת כאשר בוחנים אירועים כמו השואה. סליחה היא מתנה שלא ניתן לדרוש או לזכות בה, והיא דרך להתעלות מעל העבירה ולשקם את היחסים בין הקורבן למבצע. ינקלביץ' מאמין שהרסנטימנט הכרחי לסליחה, משום שהוא כרוך ברעב וצמא לצדק. במקום לחפש נקמה או תגמול, הסליחה מאופיינת כמתנה שאי אפשר לדרוש או לזכות בה, ואין זה עניין של שכחה או הסכמה לעבירה. במקום זאת, סליחה היא דרך להתעלות מעל העבירה ולשקם את היחסים בין הקורבן לעבריין.
שימושים במונח > אחרי ניטשה > ז'יל דלז

הפילוסוף ז'יל דלז מפתח את מושג הרסנטימנט בעקבות ניטשה בספרו ניטשה ופילוסופיה (Nietzsche and Philosophy) משנת 1962. בתיאוריה של דלז, הרסנטימנט מובן כפונקציה של הזיכרון, כתוצר של כוחות סבילים המנצחים את הכוחות הפעילים על ידי ביטול יכולת השכחה.
שימושים במונח > אחרי ניטשה > פרדריק ג'יימסון

הפילוסוף והמבקר המרקסיסט פרדריק ג'יימסון מבקר בספרו הלא-מודע הפוליטי משנת 1981 את חוסר המודעות הפוליטית של ניטשה לאופן בו המושג רסנטימנט היה שגור בהלך הרוח הציבורי של המאה ה-19. טענתו של ג'יימסון היא שניטשה לא מעניק את המשקל הראוי לאופי האידאולוגי שנשא המונח בתקופתו ולהבחין שמדובר בקטגוריה של האליטה הבורגנית השלטת כדי להצדיק בו זמנית הן את הפריבילגיות שלהם והן למצדיק את שלילת הזכויות מהמעמדות המוחלשים. מנוקודת המבט של האליטה ההמונים מתקוממים לא מטעמים מוצדקים אל מפני שהם מתרעמים על העשירים וחשים רסנטימנט כלפיהם.
שימושים במונח > אחרי ניטשה > מרק פישר

במאמרו "לצאת מטירת הערפדים", הפילוסוף והמבקר מרק פישר משתמש בביקורת הנטשאנית אודות הרסנטימנט כדי לתקוף את הקורבנות העומדת בבסיס תרבות הביטול ופוליטיקת הזהויות, בעיקר במסגרת האקדמיה.
טירת הערפדים מתמחה בהפצת אשמה. היא מוּנעת מתשוקתו של כהן הדת לנדות ולגנות, מהתשוקה האקדמית־פדנטית להיראות כראשון המצביע על טעות, ומתשוקת ההיפסטר להיות ייחודי בתוך ההמון. הסכנה בהתקפה על טירת הערפדים היא שזה יכול להראות כאילו בכך אנחנו תוקפים גם מאבקים כנגד גזענות, סקסיזם, הטרוסקסיזם – והיא תעשה הכול כדי לתחזק מחשבה זו. [...] הבעיה שטירת הערפדים נועדה לפתור הייתה זו: כיצד ניתן להחזיק עושר וכוח רב אך גם להיראות כקורבן, שולי ואופוזיציוני? הפתרון כבר היה שם – בכנסייה הנוצרית. כך טירת הערפדים יכולה להיעזר בכל האסטרטגיות השטניות, הפתולוגיות האפלות ומכשירי העינויים הפסיכולוגיים שהמציאה הנצרות, ושניטשה תיאר בלגנאלוגיה של המוסר. כהונה זו של רגשות אשם, קן זה של מפיצי אשמה אדוקים, היא בדיוק מה שניטשה חזה כשהוא אמר שמשהו גרוע מהנצרות כבר בדרך. עכשיו זה כבר כאן…
ראו גם

השלכה (פסיכולוגיה)
טינה
לקריאה נוספת > ספרות ראשונית

פרידריך ניטשה, מעבר לטוב ולרוע [1886]; לגניאולוגיה של המוסר [1887], ירושלים ות"א: הוצאת שוקן, מגרמנית ישראל אלדד, 1967.
ז'אן אמרי, "טינה", מעֵבר לאשמה ולכפרה: נסיונותיו של אדם מובס לגבור על התבוסה, תרגם מגרמנית: יונתן ניראד, עם עובד, 2000.
מארק פישר, "לצאת מטירת הערפדים" תרגום: בועז גרפינקל, באתר פיגומים, 2021.
פרדריק ג'יימסון, הלא-מודע הפוליטי, רסלינג, 2004.
Kierkegaard, S., (ed. by Howard V. and Edna H. Hong), Two Ages: The Age of Revolution and the Present Age, a Literary Review, Princeton University Press, 1978
Deleuze, G., 1983. Nietzsche and Philosophy. New York: Columbia University Press.
Scheler M., Ressentiment, Marquette University press, 1994
Weber M., Sociology of Religion
לקריאה נוספת > ספרות משנית

Aeshbach S., Ressentiment: an anatomy. Thèse de doctorat : Univ. Genève, 2017, no. L. 909, DOI : 10.13097/archive-ouverte/unige:103621
Didier Fassin, On Resentment and Ressentiment: The Politics and Ethics of Moral Emotions, Current Anthropology Vol. 54, No. 3 (June 2013), p.249-67 ,DOI: 10.1086/670390
ביאורים

↑  Resentment
↑  Hostillity
↑  Revenge
הערות שוליים

↑  TenHouten W., From Ressentiment to Resentment as a Tertiary Emotion, Rev. Eur. Stud. 10 (2018) p.49-64
↑  ניטשה, לגניאולוגיה של המוסר, עמ' 331
↑  Kaufmann, Walter. "Editor's Introduction, Section 3" On the Genealogy of Morals in Nietzsche: Basic Writings; Walter Kaufmann, tr. New York: The Modern Library, 1967.
↑  Poole, Roger. Kierkegaard, University of Virginia Press, 1993, pp. 226–228.
↑  Stivers, Richard. Shades of loneliness, Rowman & Little Field o, 2004, pp. 14–16.
↑  Davenport, John, et al. Kierkegaard after MacIntyre, Open Court, 2001, p. 165.
↑  Scheler M., Das Ressentiment im Aufbau der Moralen, 1915 (Über Ressentiment und moralisches Werturteil, 1912), engl. transl. Ressentiment, Marquette University press, 1994
↑  Scheler M., Ressentiment, Marquette University press, 1994
↑  Weber, Max (1993). The Sociology of Religion. Boston: Beacon Press. p. 110.
↑  Bryan S. Turner, Max Weber and the spirit of resentment: The Nietzsche legacy, Journal of Classical Sociology
↑  Jean Améry,"Ressentiment", At the Mind's Limits: Contemplations by a Survivor of Auschwitz and Its Realities. Trans. Sidney and Stella P. Rosenfeld. Bloomington: Indiana University Press, 1980.
↑  Victoria Fareld, "Ressentiment as Moral Imperative: Jean Améry’s Nietzschean Revaluation of Victim Morality", Re-thinking Ressentiment
↑  Vladimir Jankélévitch: The Time of Forgiveness, (Aaron T. Looney)4: Translating Resentment
↑  Andrew Kelley, Forgiveness, philpapers.org, ‏2005 (באנגלית)
↑  Deleuze, G., 1983. Nietzsche and Philosophy. New York: Columbia University Press.
↑  Jokūbas Andrijauskas, Ressentiment as a Function of Memory: Nietzsche, Deleuze, Jankelevitch, Problemos 98, 2020-10-23, עמ' 71–82 doi: 10.15388/Problemos.98.6
↑  הלא-מודע הפוליטי באתר הוצאת רסלינג
↑  רסנטימנט באתר הוצאת אוניברסיטת אוקספורד (באנגלית)
| פרידריך ניטשה |
| --- | --- | --- |
| כתביו | חמש הקדמות לחמישה ספרים שלא נכתבו (על הפאתוס של האמת; על עתיד מוסדות החינוך שלנו; המדינה היוונית; היחס בין הפילוסופיה השופנהארית לתרבות הגרמנית; התחרות ההומרית) • הולדת הטרגדיה • על אמת ושקר במובן החוץ מוסרי • פילוסופיה בעידן הטראגי של היוונים • ראיית העולם הדיוניסית • עיונים שלא בעיתם (דוד שטראוס: המתוודה והסופר; כיצד מועילה ומזיקה ההיסטוריה לחיים; שופנהאור כמחנך; ריכרד וגנר בביירוית) • אנושי, אנושי מדי • דמדומי שחר • המדע העליז • כה אמר זרתוסטרא • מעבר לטוב ולרוע • לגנאלוגיה של המוסר  • פרשת וגנר • אנטיכריסט • שקיעת האלילים • ניטשה נגד וגנר • הנה האיש • הרצון לעוצמה |  |
| מושגים בהגותו | אלוהים מת • החזרה המתמדת • על-אדם • האדם האחרון • מוסר אדונים ומוסר עבדים • פרספקטיביזם • אהבת הגורל • החיוב הניטשיאני  • הטשאנדלה • רסנטימנט • הרצון לעוצמה • מה שלא הורג אותי מחשל אותי |  |
| יצירות אחרות | רשימת יצירות מוזיקליות מאת פרידריך ניטשה • דיתירמבים דיוניסיים • אידיליות ממסינה |  |
| אישים קשורים | אליזבת פרסטר-ניטשה • לו אנדריאס-סלומה • פאול ריי • גאורג ברנדס • יעקב בורקהרדט |  |
| נושאים קשורים | ארכיון ניטשה • כשניטשה בכה • אחותי ואני • הפרס הבין-לאומי על שם פרידריך ניטשה • ניטשה והציונות |  |
| --- | --- |
בקרת זהויות :  NLI: 987007533922905171  BnF: cb119799228 (data)  GND: 4177871-6  LCCN: sh85113060  SUDOC: 027845176 
מקס שלר
מרק פישר
סולו סיקואה

| --- | --- |

סיקואה, 2024
 לידה:  18 במרץ 1993 (בן 31) סקרמנטו, קליפורניה, ארצות הברית
 שם במה:  ספה פאטו סולו סיקואה
 משקל:  113 ק"ג
 גובה:  1.88 מטר
 לאום:  אמריקאי
 קריירה מקצוענית:  29 באפריל 2018 – הווה (6 שנים)
 מאמנים:  ריקישי WWE Performance Center
 ליגות:  WWE
 מידע אישי
 מספר צאצאים:  2 
 
ג'וסף יוקוזונה פאטו (באנגלית: Joseph Yokozuna Fatu; נולד ב-18 במרץ 1993) הידוע יותר בשם הבמה שלו, סולו סיקואה הוא מתאבק אמריקאי, המופיע בארגון ההיאבקות WWE, בתוכנית סמאקדאון. סיקואה הוא מנהיג קבוצת הבלודליין ופעם אחת אלוף צפון אמריקה של NXT. פאטו הוא חלק ממשפחת אנואי המפורסמת המכילה מתאבקים בעל שורשים סמואנים.
ביוגרפיה

פאטו נולד למשפחת אנואי, שושלת של מתאבקים סמואנים. אביו הוא ריקישי, אחיו הגדולים הם ג'ימי אוסו וג'יי אוסו ובן דודו הוא רומן ריינס, בנוסף לחברי משפחה נוספים כמו אומאגה, יוקוזונה והויילד סמואנס. הוא שיחק פוטבול במכללת ARC, שבסקרמנטו ואוניבריסטת דיקינסון, שבדיקינסון, צפון דקוטה.
קריירת היאבקות מקצועית > ארגונים עצמאיים (2018–2021)

ב-29 באפריל 2018, פאטו ערך את קרב הבכורה שלו בענף ההיאבקות המקצועית תחת שם הבמה ספה פאטו והחל להצטוות לשורות בני דודיו, ג'ייקוב פאטו וג'ורני פאטו. ב-25 בינואר 2019, פאטו זכה באליפות מדינת נבדה של ארגון ההיאבקות FSW, כשהחזיק בחגורת אליפות זו במשך 149 ימים עד שהפסיד אותה למתאבק האמרסטון. באוגוסט 2019, פאטו זכה באליפות במשקל כבד של Arizona Wrestling Federation‏ (AWF), שבה החזיק במשך 418 ימים עד שהפסיד אותה בינואר 2021.
קריירת היאבקות מקצועית > WWE‏ (2021–היום) > NXT‏ (2021–2022)

ב-30 באוגוסט 2021, דווח שפאטו חתם על חוזה ב-WWE. הוא נשלח למותג הפיתוח של הארגון, NXT, כשערך את הופעת הבכורה שלו ב-26 באוקטובר בפרק הספיישל Halloween Havoc תחת שם הבמה סולו סיקואה, כשקטע את הדיון בין גרייסון וולר ל-LA נייט, לפני שתקף את וולר. סיקואה ערך את קרב הבכורה שלו ב-2 בנובמבר, כשגבר על ג'יט ראמה. ב-28 בדצמבר בפרק של התוכנית NXT, סיקואה פתח בפיוד עם בואה. ב-11 בינואר 2022 בפרק של התוכנית NXT, בואה וסיקואה התמודדו ביניהם בקרב שהסתיים בספירת חוץ כפולה. חוסר ההכרעה בקרב זה הוביל לקיום קרב ללא חוקים וספירות בכל מקום שבועיים לאחר מכן, שבו סיקואה יצא עם ידו על העליונה.
סיקואה גבר על רודריק סטרונג ב-22 במרץ בפרק של התוכנית NXT וכתוצאה מכך העפיל לקרב הסולם המחומש על אליפות צפון אמריקה של NXT באירוע NXT Stand & Deliver, שנערך ב-2 באפריל, שבו ניצח קמרון גריימס. ב-12 באפריל בפרק של התוכנית NXT, סיקואה כשל בניסיונו לזכות באליפות זו מידי גריימס, בנוסף לניסיון כושל נוסף אשר כלל את כרמלו הייס בקרב משולש, שהתקיים באירוע Spring Breakin' ב-3 במאי. לאחר שבועות של תיגרות בין סיקואה לון וגנר, הם התמודדו זה מול זה בקרב ספירות בכל מקום ב-2 באוגוסט בפרק של התוכנית NXT, שבו סיקואה ניצח ובמהלכו ספג פציעה בברכו.